**Felvételi eljárás rendje a NymE Szombathelyi Kollégiumaiba, a 2016/17-es tanévre**

Tisztelt Hallgatók, Kollégisták!

Kollégiumi felvételi kérelmet az NymE szombathelyi székhelyű képzéseinek hallgatói nyújthatnak be. A felvételi kérelmet a Kollégiumi Adminisztrációs Rendszerben (KAR), a **kar.sek.nyme.hu** honlapon kell kitölteni. (A rendszer használatának leírását lásd alább, valamint segédletek találhatók az [uf.sek.nyme.hu](http://koli.bdf.hu)/sek oldalon is, a ’Kollégium’, továbbá a ’Letöltések’ menüpontban.)

*Azok a hallgatók, akik jelenleg passzív féléven vannak vagy halasztottak, azután tudnak jelentkezni a kollégiumba, miután hallgatói státuszuk újra aktív lesz.*

Kérjük, figyelmesen olvassa el a tájékoztató további részleteit és ügyeljen a felvételi kérelem pontos kitöltésére is!

**A 2016/17-es tanévre a kollégiumi felvételi kérelmek benyújtásának, leadásának módja és határideje:**

* a felvételi űrlapot a kar.sek.nyme.hu oldalon lehet kitölteni, **2016. április 1. és 15. között**. (*Felvételi / Következő évi felvételi* kérelem menüpont)
* ezután a kitöltött kérelmet *ki kell nyomtatni*, majd *aláírva* és a szükséges igazolásokat *csatolva* a kollégium irodájában kell leadni, vagy a kollégium nevére és címére (NYME SEK Pável Ágoston Kollégium, 9700 Szombathely, Ady tér 3/A) kell postán elküldeni, **2016. április 18. 1000 óráig.**
* A határidőn túl érkezett kérelmeket csak a **fellebbezési időszak alatt (április 21 – 28.)** tudjuk figyelembe venni és elbírálni.

Kérjük, hogy a felvételi adatlap kitöltésekor ellenőrizzék a személyes adataikat. Felhasználói jogon korrigálható a telefonszám, a mobilszám és a bankszámlaszám. A tanulmányokkal összefüggő adatok esetleges javítása személyesen az irodában intézhető.

A kollégiumi felvételi eljárást legkésőbb 2016. április 29-ig lefolytatjuk. A felvételi eljárás végeredményéről mindenki a Kollégiumi Adminisztrációs Rendszeren keresztül, az ott **megadott e-mail címre** kap értesítést. Aki a felvételi dokumentuma mellé felbélyegzett, megcímzett borítékot mellékel, annak postai úton is eljuttatjuk a felvételi értesítést.

A felvételt nem nyert hallgatók 8 napon belül fellebbezést nyújthatnak be a döntés ellen írásban, Szitás Tünde kollégiumigazgató helyettesnek címezve a [kollegium@sek.nyme.hu](mailto:kollegium@sek.nyme.hu) címre, egyidejűleg a **KAR rendszerben is jelezve fellebbezési szándékukat**.

A kollégiumi felvételi eljárás során be lehet jelölni, hogy a következő tanévre is megtartják a jelenlegi férőhelyüket. Aki ezt a lehetőséget választja, annak a későbbiekben nem kell szobalistára jelentkeznie, viszont előfordulhat, hogy – esetleges funkcióváltás miatt (pl. a jelenlegi fiúszobát a következő tanévre lányszobának állítjuk át) – a rendszer visszautasítja a kérését. Ilyen esetben a szobaválasztási időszakban új férőhelyet kell választani.

A **szobalistára jelentkezés időszaka május 16-án 0000-tól, május 22-én 2400 óráig** fog tartani, szintén a KAR-on keresztül. **A szobalista változtatásának jogát fenntartjuk!**

Szobaválasztásuknál kérjük, vegyék figyelembe az alábbi tudnivalókat is:

* Alapvetően férfi és női szobákat különböztetünk meg, „vegyes” elhelyezésre ún. „családi” szobába külön kérvény benyújtása esetén van lehetőség. Családi szoba igényüket a szobatárs megjelölésével, a felvételi kérelemmel egy időben kérjük benyújtani az épület és – ha tudják – konkrét szobaszám megadásával.
* az apartman jellegű szobák valamint a felújított Magyar utcai szobák (4. emelet) havidíja magasabb, mint a többi férőhelyé
* az Ady téri épület 1. emeletének középső része a SEK-en működő szakkollégiumok tagjainak van fenntartva
* a következő tanévben az Ady téri épület 4. emelete kerül felújításra, így azon a szinten szeptembertől építési munkák zavarhatják meg a mindennapokat és évközbeni költözködésre is számítani lehet majd.

A kollégiumi díjak a 2016/17-es tanévben:

* Magyar utcai kollégium I., II. és III. emeleti diákszobái: 11 620,- Ft/hó/fő,
* Magyar utcai kollégium IV. emeleti diákszobái: 15 000,- Ft/hó/fő
* Ady téri kollégiumban diákszobái: 11 620,- Ft/hó/fő,
* Apartman jellegű szobák: 17 500,- Ft/hó/fő

A kollégiumi férőhellyel rendelkező hallgatóknak *félévente 3000,- Ft kollégiumi hozzájárulási díjat* kell fizetnie.

Minden kollégistának *kauciót* kell fizetnie legkésőbb a beköltözés napjáig, melynek összege egy havi kollégiumi térítési díjjal egyenértékű és egyben a beköltözés egyik feltétele.

Kollégiumi elhelyezésre a felvételt nyert hallgató akkor válik jogosulttá, ha a beköltözés napján a Bentlakási Szerződést és a szobaleltárt aláírta, illetve a beköltözés napját megelőzően az egy havi kauciót bizonyítható módon befizette és nincs fennmaradó tartozása a kollégium felé az előző évből.

**A KAR (kar.nyme.hu) rendszer használata:**

A kar.sek.nyme.hu internetes oldalra való első belépéskor regisztrálni kell. A regisztráció után a rendszer automatikusan küld a hallgató e-mail címére egy jelszót, amit az első belépéskor meg kell változtatni.

A regisztrációval a hallgató számára elérhetővé válik a rendszer összes szolgáltatása: a felvételi kérelmek leadása, a kollégiumi díj befizetése, szobacsere kérése, férőhely lemondása.

A kollégiumi felvételi eljárás pontrendszerének alapjául szolgáló, és az elérhetőséget segítő tanulmányi (ösztöndíj átlag, kar, évfolyam, szak,) és személyes adatokat (lakcím, telefonszám, mobil…) a Tanulmányi, Szolgáltató és Informatikai Központtól kapott adatok alapján vesszük figyelembe. Kérjük, hogy a KAR-on ellenőrizze le az ott szereplő adatok helyességét. Amennyiben azok nem felelnek meg a valóságnak, azt feltétlenül jelezze.

A felvételi eljáráshoz szükséges dokumentumok:

* ***Önkormányzati igazolás az egy háztartásban élőkről, valamint az azon szereplő személyek igazolása:***
* *a szülők (eltartók) jövedelme az alábbi módon (abban az esetben is, ha a kérvényező nem a szüleivel él egy háztartásban):*
* *alkalmazott szülők esetében: 3 hónapnál nem régebbi munkáltatói jövedelem-igazolás*
* *(egyéni) vállalkozó szülők esetén a 2015. évi jövedelemről szóló NAV igazolást kérünk (saját könyvelő által kiállított jövedelemigazolást és/vagy adóbevallást NEM áll módunkban elfogadni)*
* *közfoglalkoztatás keretében foglalkoztatottak: munkaügyi központ általi igazolás + jövedelemigazolás*
* *testvérekről szóló igazolás:*
* *iskolás kor alatt: születési anyakönyvi kivonat*
* *iskolaköteles korig: iskolalátogatási igazolás*
* *18 év felett: jövedelemigazolás vagy NAV igazolás vagy munkanélküli igazolás vagy iskolalátogatási (indokolt esetben diákigazolvány másolatot is elfogadunk) stb.*
* *amennyiben a kérelmezőnek gyermeke van, akkor a születési anyakönyvi kivonat másolata*
* *nyugdíjas szülő esetén:* ***nyugdíjas igazolvány*** *másolata* ***ÉS*** *két hónapnál nem régebbi* ***nyugdíjszelvény vagy*** *– átutalás esetén –* ***banki igazolás (bankszámlakivonat)***
* *rokkantnyugdíjas szülő esetén: fentiek + orvos szakértői vélemény és a rokkantság mértékéről szóló határozat*
* *a családi pótlék összegéről szóló igazolások (határozat, szelvény vagy bankszámlakivonat)*
* *a szülők válásáról, a tartásdíjról szóló igazolás (bírósági határozat másolata)*
* *árvaságról szóló igazolás (halotti bizonyítvány másolata), árvaellátás és özvegyi nyugdíj összegéről szóló igazolás (határozat, szelvény vagy bankszámlakivonat)*
* *regisztrált munkanélküliségről, munkanélküli segély folyósításáról és összegéről szóló igazolás*
* *a kérvényező házasságáról és gyermekeiről szóló igazolás*
* *valamint egyéb indokok esetén (pl. tartós betegség; pályakezdő munkanélküli testvér stb.) a szükséges igazolások*
* *közéleti tevékenységért járó pontok pályázása esetén az erre vonatkozó indoklás, igazolás*

Egyebek:

* *A pontrendszerben a lakóhely távolságát Szombathelytől a postai irányítószám alapján vesszük figyelembe.*
* *A testvérek számának meghatározásakor csak a 14 év alatti, valamint a közép- vagy felsőfokú oktatásban tanuló testvéreket vesszük figyelembe.*
* *Az egy főre jutó jövedelem kiszámolásakor az alábbiakat kell figyelembe venni: (bér)jövedelem, családi pótlék, gyerektartás, nyugdíj, szociális ellátás, rendszeres egyéb jövedelem*

**A beköltözés részleteiről a felvételt nyert hallgatók külön értesítőt kapnak.**

Szombathely, 2016. március 21.

Sáray Petra Annamária sk.

Koll. Biz. titkár

Szitás Tünde sk.

kollégiumigazgató helyettes

**PONTRENDSZER**

TÁVOLSÁG

0-80 km 0 pont

81-150 km 1 pont

151-250 km 2 pont

251-350 km 3 pont

351 km-től 4 pont

TANULMÁNYI ÁTLAG FELVÉTELI PONT alap mesterképzés

3,00 alatt 0 pont 250 felvételi pontig 0 pont 60 felvételi pontig

3,01- 3,50 1 pont 251-300-ig 1 pont 61-70-ig

3,51-4,00 2 pont 301-350-ig 2 pont 71-80-ig

4,01-4,5 3 pont 351-400-ig 3 pont 81-90-ig

4,51 felett 4 pont 401 felett 4 pont 91 felett

EGY FŐRE JUTÓ JÖVEDELEM

|  |  |
| --- | --- |
| 0-30.000 Ft | 8 pont |
| 30.001-35.000 Ft | 7 pont |
| 35.001-40.000 Ft | 6 pont |
| 40.001-45.000 Ft | 5 pont |
| 45.001-50.000 Ft | 4 pont |
| 50.001-55.000 Ft | 3 pont |
| 55.001-60.000 Ft | 2 pont |
| 60.001-70.000 Ft | 1 pont |
| 70.001- | 0 pont |

SZOCIÁLIS HELYZET

* eltartottanként, munkanélküli testvér 2 pont
* kérvényező saját gyermeke 6 pont (gyermekenként)
* kérvényező szülőktől külön háztartásban 2 pont
* kérvényező szülőktől külön háztartásban házastárssal 6 pont
* árva 10 pont
* félárva nevelőszülő nélkül 7 pont
* félárva nevelőszülővel 4 pont
* munkanélküli eltartó 4 pont
* közfoglalkoztatott eltartó 2 pont
* eltartó ápolási díjon 2 pont
* gyermekét egyedül nevelő szülő 6 pont
* válás után nevelőszülővel 3 pont
* állandó ápolásra szoruló, gyógyszeres beteg (kivéve nagyszülő) 4 pont
* nyugdíjas szülő 4 pont
* rokkantnyugdíjas szülő 6 pont
* indokolt esetben nagyszülő figyelembe vétele 2 pont
* három, vagy több eltartott gyermek esetén: 2 pont

EGYÉB / közéleti tevékenységért kapható plusz pontok *(külön kérvény alapján)*

0-8 pont adható: a Hallgatói Választmány és a Kollégiumi Bizottság munkájában való részvételért

0-4 pont adható: egyéb kiemelkedő közéleti tevékenységért (pl. Gólyatábor, Gólyabál, Diáknapok szervezéséért, kiemelkedő sporteredményekért stb.)